《大涤洞留题》
宋代·裴良杰

杖屦乘闲历众山，俄惊凡迹到仙坛。
清潨潄玉一川媚，瑞气浮空两洞寒。
风入乔松琴弄操，烟笼远岫灶烧丹。
我今聊此凝双眼，徒觉壶中世界宽。
鸠杖先生旨趣深，探直搜隐事幽寻。
顶头有眼谁能识，心鉴无尘物莫侵。
洞里烟霞人不老，水边花木自成阴。
乞师金鼎丹炉火，为慰平生觉道心。

作者简介：裴良杰，宁宗嘉定二年（一二○九）为忠州团练使（《宋会要辑稿》食货六八之一○四）。今录诗三首。